Diari Oficial de la Generalitat Valenciana


Sumari del DOGV 883, del 11-08-1988 (1988/811818)

RESOLUCIÓ de 27 de juliol de 1988, de la Conselleria de Sanitat i Consum, per la qual es convoca un curs regular per a la formació de Diplomats d'Infermeria-Ajudants Tècnics Sanitaris d'Empresa.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   883

Data del DOGV
:   11-08-1988

Secció del DOGV
:   ALTRES DISPOSICIONS

Número del document
:   1988/811818


Data del document
:   27-07-1988

Organisme emissor
:   Conselleria de Sanitat i Consum

Tipus de document
:   Resolució

Resolució de 27 de juliol de 1988, de la Conselleria de Sanitat i Consum, per la qual es convoca un curs regular per a la formació de Diplomats d'Infermeria-Ajudants Tècnics Sanitaris d'Empresa.  
Conformement amb el que disposa el Decret 1036/59 de 10 de juny, pel qual es reorganitzen els Serveis Mèdics d'Empresa i vigent el Reglament de Serveis Mèdics d'Empresa de 21 de novembre de 1959, així com l'Ordre Ministerial de 28 d'octubre de 1981, per la qual s'atribueixen a l'Institut Nacional de la Salut les competències i funcions relacionades amb la medicina preventiva laboral, i en virtut del Reial Decret 1612/1987, de 27 de novembre, sobre traspàs a la Comunitat Valenciana de les funcions i els serveis de l'Institut Nacional de la Salut, aquesta Conselleria de Sanitat i Consum, fent ús de les facultats que li són conferides, ha resolt de convocar un curs regular per a la formació de Diplomats d'Infermeria-Ajudants Tècnics Sanitaris d'Empresa, de 70 places, a realitzar en l'Institut Valencià d'Estudis en Salut Pública (IVESP), d'acord amb les següents  
BASES  
Primera Podran prendre part en el curs els Diplomats d'Infermeria Ajudants Tècnics Sanitaris, Practicants i Infermeres de nacionalitat espanyola, tret d'allò que preveu la base novena.  
Segona  
Les instàncies es dirigiran al Director de l'Institut Valencià d'Estudis en Salut Pública (C/ del Doctor Rodríguez Fornos, nº 4, 46762, València), i es formularan segons el model que figura en l'Annex I.  
Les instàncies, signades pel sol·licitant, aniran acompanyades de la documentació acreditativa dels mèrits aportats, bé en documents originals o en fotocòpies legalitzades per notari o compulsades pels Serveis Oficials de la Conselleria de Sanitat i Consum, del Ministeri de Sanitat i Consum o de l'Institut Nacional de la Salut.  
Les sol·licituds podran presentar-se en l'Institut Valencià d'Estudis en Salut Pública i en cadascuna de les Direccions Territorials de la Conselleria de Sanitat i Consum, o en la forma que estableix l'article 66 de la Llei de Procediment Administratiu.  
El termini de presentació de sol·licituds serà de quinze dies hàbils comptadors a partir de l'endemà del dia de la publicació de la present Resolució en el Diari Oficial de la Generalitat Valenciana.  
L'Institut Valencià d'Estudis en Salut Pública requerirà els sol·licitants les instàncies dels quals no reunissen els requisits exigits (d'acord amb el que estableix l'article 71 de la vigent Llei de Procediment Administratiu), perquè en el termini de 10 hàbils reparen la falta o completen la documentació. Si aquests requisits no es formalitzaven en el termini esmentat, se'ls arxivarà sense més tràmit.  
Tercera  
La valoració dels mèrits acadèmics i professionals aportats per l'aspirant es realitzarà estrictament d'acord amb el següent barem:  
1. Mèrits acadèmics:  
- En el cas que l'expedient acadèmic tinga qualificacions individuals per a cada disciplina:  
a) Excel·lent amb matrícula d'honor: 0'50  
b) Excel·lent (per cadascun): 0'20  
c) Notable (per cadascun): 0'10  
No es puntuaran les qualificacions obtingudes en Religió, Moral Professional, Deontologia i Idiomes, Educació Física, Formació Política i Ensenyances de la Llar.  
- En el cas que l'expedient acadèmic tinga qualificació global per curs:  
a) Excel·lent amb matrícula d'honor: 2'00  
b) Excel·lent: 0'80  
c) Notable: 0'40  
2. Mèrits professionals en Medicina del Treball:  
2.1. Cursos de Salut Laboral: Impartits per Institucions docents o Administracions públiques de capacitat docent reconeguda, amb una duració mínima per curs de 20 hores lectives.  
Cada curs (màxim valorable, tres cursos): 1'00  
2.2. Treballs científics en Salut Laboral: Només es valoraran els treballs publicats en revistes científiques espanyoles o estrangeres, i se'n presentaran separates o fotocòpies compulsades. Es puntuarà de 0 a 3 punts, segons la qualificació del treball.  
2.3. Serveis prestats en Serveis Mèdics d'Empresa com a Diplomat d'Infermeria-Ajudant Tècnic Sanitari: 5'00.  
Només es valoraran els serveis prestats en Serveis Mèdics d'Empresa amb caràcter interí, eventual contractat, amb duració superior a un any, que s'exercesquen en la data en què es publique la present convocatòria en el Diari Oficial de la Generalitat Valenciana. Aquests serveis s'acreditaran amb certificat oficial de l'Organització dels Serveis Mèdics d'Empresa en què consten de forma expressa els anteriors requisits.  
Quarta  
La selecció d'aspirants, d'acord amb l'anterior barem, la realitzarà una Comissió d'Admissió presidida pel Director de l'IVESP, i integrada, com a vocals, per un representant de la Direcció General de Promoció de la Salut, un representant de la Direcció General de Planificació de l?Assistència, un representant del Servei Valencià de Salut, un inspector dels Serveis Mèdics d'Empresa de la Comunitat Valenciana i el responsable del Curs que actuarà com a Secretari.  
La llista provisional d'admesos s'exposarà en el taulers d'anuncis de l'IVESP i de les tres Direccions Territorials de la Conselleria de Sanitat i Consum. Contra aquesta llista provisional els interessats podran presentar reclamació en el termini de deu dies hàbils a partir de l'exposició pública, que serà dirigida al Director de l'IVESP (C/ del Doctor Rodríguez Fornos, núm. 4, 46704, València). Transcorregut el termini de les reclamacions, es farà pública la llista definitiva exposada en els mateixos locals assenyalats anteriorment.  
Cinquena  
Els alumnes seleccionats hauran de formalitzar la matrícula del curs en el termini de quinze dies hàbils comptadors a partir de la publicació de la llista definitiva d'admesos, així com pagar en el mateix termini l'import de la matrícula del curs, que s'ingressarà a nom de la Generalitat Valenciana, Conselleria d'Hisenda, Taxes IVESP, nº compte 3168634301 de la Caixa d'Estalvis de València, Urbana nº 24, C/ Dr. Moliner, 2.  
Sisena  
El curs regular per a l'obtenció del diploma d'aptitud de Diplomat d'Infermeria-Ajudants Tècnics Sanitaris d'Empresa, que fornirà una formació teòrico-pràctica, tindrà una duració de tres mesos.  
En el mateix acte de publicació de la llista definitiva d'admesos s'assenyalaran els dies, horari i locals on s'impartiran les classes.  
Setena  
L?assistència a classes, tant teòriques com pràctiques, és obligatòria, i és imprescindible l?assistència al 90% d'elles per a poder efectuar les proves d'evaluació final.  
Vuitena  
El nombre i tipus de proves que hauran de superar els alumnes per a l'obtenció del diploma d'aptitud seran determinats conjuntament per l'Institut Valencià d'Estudis en Salut Pública i l'Escola Nacional de Medicina del Treball. Per a la valoració global d'aquestes proves es constituirà un Tribunal que estarà format pel Director de l'IVESP, o persona en qui delegue, que el presidirà; un representant de l'Escola Nacional de Medicina en el Treball; dos representants del professorat que haja impartit les classes i el responsable del curs que actuarà com a secretari.  
Finalitzada l'actuació del Tribunal, es publicarà la llista d'aprovats en el tauler d'anuncis de l'IVESP i en el de les tres Direccions Territorials de la Conselleria de Sanitat i Consum.  
Novena  
Cada curs tindrà una reserva de deu places per a estrangers. Igualment, i d'acord amb la Llei General de Sanitat, quant a desplegament de les accions de Salut Laboral, cada curs disposarà d'una reserva de deu places per a Diplomats d'Infermeria-ATS de plantilla en Centres de Salut. El Conjunt d'aquestes places no tindrà efectes acadèmics, i s'entregarà un certificat d?assistència al curs, que no facultarà per a l'exercici formal d'aquesta activitat professional en empreses espanyoles de sector públic o privat.  
Els seleccionats en el Grup de Centres de Salut seran exempts del pagament de la matricula.  
Deu  
El Director de l'IVESP queda facultat per resoldre totes aquelles qüestions que puguen plantejar-se sobre la interpretació de la present Resolució.  
València, 27 de julio de 1988. - El Conseller de Sanitat i Consum: Joaquín Colomer Sala.  
ANNEX I  
Nom   
de nacionalitat nascut/da el natural d   
província d carrer núm.   
districte postal telèfon document nacional d'identitat   
que posseeix el títol d   
EXPOSA: Que desitjant participar en el curs de Diplomats Enfermeria/Ajudants Tècnics Sanitaris d'Empresa, que se celebrarà en aqueix Institut, i acollint-se a la quota a què es refereix la base primera/novena (1) i acceptant totes i cada una de les condicions expressades en les bases de la Resolució de la Conselleria de Sanitat i Consum,  
DEMANA: Que siga admesa la present sol·licitud i la documentació adjunta a fi de poder prendre part en el curs indicat.  
 , d de 1988  
 (Signatura)  
   
(1) Ratlleu el que no escaiga  
DORS DE LA INSTANCIA  
BAREM DE MERITS ACADEMICS  
 Barem Autoavaluació Comprovació  
   
1. Expedients amb qualificacions individualitzades  
per disciplines:  
 - Per cada excel·lent amb matrícula d'honor 0,50   
 - Per cada excel·lent 0,20   
 - Per cada notable 0,10   
2. Expedients amb qualificació global per curs:  
 - Excel·lent amb matrícula d'honor 2,00   
 - Excel·lent 0,80   
 - Notable 0,40   
3. Mèrits professionals en Medicina del Treball:  
 - Cursos de Salut Laboral 1,00   
 - Treballs científics en Salut Laboral 0 a 3   
 - Serveis prestats en Medicina del Treball 5,00   
 TOTAL